laion/Wikipedia-Exotic huggingface dataset:
פרגנה

פרגנה (באוזבקית: Фарғона/Fargʻona; ברוסית: Фергана; בפרסית: فرغانه, תעתיק מדויק: פרע'אנה) היא עיר במזרח אוזבקיסטן ובירת המחוז הקרוי על שמה. העיר שוכנת בדרום עמק פרגנה, כ-240 ק"מ דרום-מזרחית לבירה טשקנט ובסמוך לגבול עם קירגיזסטן. על פי אומדן רשמי מתאריך 1 בינואר 2023 אוכלוסיית העיר מנתה 314,449 בני אדם והיא העיר השישית בגודלה באוזבקיסטן (אחרי טשקנט, נמנגן, סמרקנד, אנדיז'ן ונוקוס). פרגנה עמדה במסלולה של דרך המשי בימי קדם. העיר המודרנית הוקמה על ידי הגנרל הרוסי מיכאיל סקובלב מהאימפריה הרוסית ב-1876. רוסיה נובוסיבירסק, נובוסיבירסק, רוסיה רוסיה איוואנובו, איוואנובו, רוסיה קוריאה הדרומית יונגין, קיונגי, קוריאה הדרומית מדיה וקבצים בנושא פרגנה בוויקישיתוף אתר האינטרנט הרשמי של פרגנה (באוזבקית) פרגנה, באתר אנציקלופדיה בריטניקה (באנגלית) פרגנה (אוזבקיסטן), דף שער בספרייה הלאומית Uzbekistan: Administrative Division (Regions and Districts) - Population Statistics, Charts and Map, citypopulation.de ערך זה הוא קצרמר בנושא יישובים. אתם מוזמנים לתרום לוויקיפדיה ולהרחיב אותו.
בית אבי

האם התכוונתם ל... בית אבי (1947) – סרט קולנוע שבוים על ידי הרברט קליין לפי תסריט של מאיר לוין בית אבי (2008) – סרט קולנוע ישראלי של הבמאי דני רוזנברג בית אבי (אלבום) – אלבום מוזיקה של זהבה בן משנת 2003 בית אבי (גולדה מאיר) – ספר מאת גולדה מאיר. פורסם ב-1972 בית אבי (בן-גוריון) – ספר מאת דוד בן-גוריון בהוצאת הקיבוץ המאוחד 1975 בית אבי (תוכנית רדיו) – תוכנית רדיו ישראלית מ-1966 בית אבי (שיר) – שיר שכתב חיים חפר והלחין דובי זלצר בית אבי חי בית אב
אולם הספורט של אוניברסיטת פקין

אולם הספורט של אוניברסיטת פקין המכונה "חוט השדרה של סין" (中国脊) הוא מתקן ספורט הממוקם בחלקו הדרום-מזרחי של קמפוס אוניברסיטת פקין, שבבייג'ינג בירת הרפובליקה העממית של סין. המבנה נבנה על מנת לארח את תחרויות טניס השולחן במשחקים האולימפיים שנערכו בעיר בשנת 2008. אולם ספורט זה הוא הראשון בעולם שתוכנן באופן ייעודי עבור תחרויות טניס שולחן. שטחו של המבנה 26,900 מ"ר ובו 6,000 מקומות ישיבה קבועים עבור הצופים. נוסף על מקומות אלה הותקנו לתקופת האולימפיאדה 2,000 מקומות ישיבה זמניים. אורכו של המבנה 122.6 מטרים מצפון לדרום, ורוחבו 87.7 מטרים ממזרח למערב. אורכו של מגרש התחרויות, הממוקם בקומה הראשונה של המבנה, 47 מטרים ורוחבו 39.5 מטרים. ניתן לקיים במגרש שמונה תחרויות בו זמנית. בניית המבנה הושלמה באוגוסט 2007 וזאת לאחר עיכובים בבנייה בשל שרפה שפרצה במקום ב-2 ביולי 2007 כתוצאה מריתוך. מדיה וקבצים בנושא אולם הספורט של אוניברסיטת פקין בוויקישיתוף אתר האינטרנט הרשמי של אולם הספורט של אוניברסיטת פקין
מבחן כתמי דיו

האם התכוונתם ל... מבחן כתמי הדיו של רורשאך מבחן כתמי הדיו של הולצמן
אולם הספורט של האוניברסיטה למדע וטכנולוגיה של בייג'ינג

אולם הספורט של האוניברסיטה למדע וטכנולוגיה של בייג'ינג הוא אולם ספורט מקורה שנבנה על מנת לארח את תחרויות הג'ודו והטקוונדו במסגרת המשחקים האולימפיים שנערכו בבייג'ינג בירת הרפובליקה העממית של סין בשנת 2008. המבנה ממוקם בקמפוס האוניברסיטה למדע וטכנולוגיה של בייג'ינג. שטחו של המבנה 24,662 מ"ר. שטח האולם המרכזי 40 על 60 מטרים ובו 8,024 מקומות ישיבה לצופים מהם 4,080 מקומות ישיבה קבועים ו-3,956 מקומות ישיבה זמניים. כמו כן מצויה במבנה בריכת שחייה אולימפית (שמידותיה 25 על 50 מטרים), המשמשת את האוניברסיטה. במסגרת אולימפיאדת הנכים שנערכה לאחר אולימפיאדת 2008, המבנה אירח תחרויות משחקי הכדורסל והרגבי בכיסאות גלגלים. הקמת המבנה החלה באוקטובר 2005 והסתיימה באוגוסט 2007. המבנה תוכנן על ידי ז'ואנג ויימין (Zhuang Weimin) כמבנה ירוק, המנצל את אור השמש על מנת להאיר, לחמם ולקרר את המבנה. פתחי תאורה בגג המבנה נועדו להאיר את הסביבה בשעות הלילה כמעין פסל סביבתי מואר. מדיה וקבצים בנושא אולם הספורט של האוניברסיטה למדע וטכנולוגיה של בייג'ינג בוויקישיתוף אתר האינטרנט הרשמי של אולם הספורט של האוניברסיטה למדע וטכנולוגיה של בייג'ינג
ז'אק דה סור

ז'אק דה סור (בצרפתית: Jacques de Sores) היה שודד ים צרפתי שפעל בים הקריבי במאה ה-16, יחד עם פרנסואה לה קלרק. דה סור ידוע במיוחד בשל התקפתו על הוואנה ב-1555. דה סור ולה קלרק יצאו מצרפת ב-1553 בראש שלוש ספינות מהצי הצרפתי, בשליחותו של מלך צרפת, שהתקנא באוצרות שהביאו עמם הספרדים מהעולם החדש. לה קלרק פשט על סנטיאגו דה קובה ב-1554, ולא ברור אם דה סור הצטרף אליו בתקיפה זו. הפעולה הידועה ביותר של ז'אק דה סור היא הפשיטה על הוואנה ב-1555. דה סור נתקל בהתנגדות מועטה ביותר, אך התאכזב כשלא מצא בעיר שלל רב. בתסכולו, העלה את העיר באש, כמו גם את הספינות שעגנו בנמלהּ, והחריב את פוארסה וייחה - המבצר שנועד להגן עליה. להתקפה זו היו השלכות על התפתחותה של הוואנה - הוקמו בה מבצרים יעילים יותר, קאסטיו דה לה ריאל פוארסה, אל מורו וסן סלוודור דה לה פונטה, שהצליחו להגן על הוואנה במשך 200 השנים הבאות. ב-1570 רצח דה סור 40 מיסיונרים ישועים והשליך את גופותיהם לים, בסמוך ללה פלמה שבאיים הקנריים.
ויסנט פרר

ויסנט פרר (1350–1419) המכונה ויסנט פרר הקדוש (ולנסית: Sant Vicent Ferrer) היה נזיר מיסיונר דומיניקני מוולנסיה. אביו היה אנגלי ואמו ספרדייה. לפי האמונה הנוצרית, לפני לידתו, התגלה לאביו בחלום נזיר דומיניקני ובישר לו שבנו יהיה מפורסם בכל העולם. אמו דיווחה כי לא חשה בכאב כלל בשעת הלידה, ולכן הלידה נחשבת בנצרות כעל-טבעית ומבשרת גדולות. בגיל 18 הצטרף פרר למסדר הדומיניקני בוולנסיה, והשלים תואר מוסמך (STM) בתאולוגיה. לאחר מכן עבר לאוניברסיטה בברצלונה והשלים לימודים לתואר דוקטור בתאולוגיה. בוויכוח הפנימי שפרץ בנצרות בין הטוענים לכס האפיפיור, תמך פרר במי שהתפרסם לאחר מכן כאנטי אפיפיור בנדיקטוס השלושה עשר מאראגון. בשליחותו ומטעמו, עבר פרר בין קהילות יהודיות רבות ברחבי ספרד וניסה להמיר יהודים רבים ככל האפשר. הוא מתואר כמי שעובר בין בתי כנסיות, צלב ביד אחת וספר תורה ביד השנייה, מלווה לעיתים במאות מאמינים נוצרים, מכריז על בית הכנסת כעל כנסייה, ומשתמש באמצעי לחץ שונים לשכנע את יהודי הקהילה להמיר את דתם. הוא נחל הצלחה גדולה במשימה זו - יש הנוקטים בהערכה של כ-25,000 יהודים שהצליח להמיר.[דרוש מקור] פרר מוכר גם כמי שהשתמש בדימוי הגבר היהודי כאישה במטרה לשכנע את היהודים כי "אם יקבלו עליהם את ישו, יחדל איבר מינם מלדמם פעם בחודש" - מה שהעלה כנגדו גיחוך בקרב היהודים בספרד ומחוצה לה שנחשפו לטקטיקת השמד שלו. פרר הוכרז כקדוש על ידי האפיפיור קליקסטוס השלישי בשנת 1455. ויכוח טורטוסה הפולמוס היהודי-נוצרי מדיה וקבצים בנושא ויסנט פרר בוויקישיתוף ויסנט פרר, באתר "Find a Grave" (באנגלית) ויסנט פרר, באתר אנציקלופדיה בריטניקה (באנגלית) וינסנטיוס פרריוס (1350?-1419), סינט, דף שער בספרייה הלאומית רם בן-שלום, ויכוח טורטוסה, ויסנטי פרר ובעיית האנוסים על פי עדותו של יצחק נתן, ציון נ"ו, א', 1991, עמ' 21-45 (המאמר זמין לצפייה במאגר JSTOR לאחר הרשמה)
הנרי

הנרי (Henry) הוא שם אנגלי המשמש גם כשם פרטי וגם כשם משפחה. מקורו בשם הצרפתי אנרי שבתורו נגזר מהשם הגרמני היינריך. האם התכוונתם ל... מלכי אנגליה המלכים הנורמנים – הנרי הראשון – מלך אנגליה בשנים 1100 - 1135 בית פלנטג'נט – הנרי השני – מלך אנגליה בשנים 1154 - 1189 הנרי השלישי – מלך אנגליה בשנים 1216 - 1272 בית לנקסטר – הנרי הרביעי – מלך אנגליה בשנים 1399 - 1413 הנרי החמישי – מלך אנגליה בשנים 1413 - 1422 הנרי השישי – מלך אנגליה בשנים 1422 - 1461, 1470 - 1471. בית טיודור – הנרי השביעי – מלך אנגליה בשנים 1485 - 1509 הנרי השמיני – מלך אנגליה בשנים 1509 - 1547 אישים אחרים או. הנרי – סופר אמריקאי הנרי (מוזיקאי) – מפיק מוזיקלי ומוזיקאי ישראלי ג'ודי הנרי – שחיינית אוסטרלית ג'וזף הנרי – פיזיקאי אמריקני ג'ון הנרי – איש עסקים אמריקאי גרג הנרי – שחקן אמריקאי דייוויד הנרי – שחקן קולנוע אמריקאי ויליאם הנרי – כימאי אנגלי מייק הנרי – מדבב, תסריטאי, מפיק וקומיקאי אמריקאי פטריק הנרי – מהאבות המייסדים של ארצות הברית תיירי הנרי – כדורגלן צרפתי סק הנרי – כדורסלן אמריקאי-ג'מאייקני הנרי ראת'בון – שומר ראשו של נשיא ארצות הברית לשעבר, אברהם לינקולן, שהיה נוכח בהירצחו אחר הנרי (יחידת מידה) – יחידה למדידת השראות חשמלית רובה הנרי – רובה מתקופת מלחמת האזרחים באמריקה חוק הנרי – אחד מחוקי תורת הגזים הנרי הקטר הירוק - דמות מאונשת בסדרת הרכבות אנרי אנריקה היינריך הנריק אישים ששמם הפרטי הוא הנרי
שחור-לבן

צילום שחור-לבן הוא מונח המשמש בעיקר בתחום הקולנוע והצילום לתיאור צורות שונות של טכנולוגיה חזותית. בצילום שחור-לבן התמונה מורכבת מווריאציות שונות של בהירות ולא מווריאציות בצבעים. תמונות שחור-לבן טיפוסיות אינן מורכבות מגוני שחור ולבן בלבד אלא בעיקר מגוונים אפורים, ולעיתים גם מצבעים אחרים, כגון תמונות ספייה (Sepia; תצלום בגוון חום-כהה). רוב הטכנולוגיות החזותיות נוצרו בתחילה בצבעי שחור-לבן ורק בהמשך פותחו בצבע: הצילום היה בתחילה שחור-לבן, מאמצע המאה העשרים הצילום בצבע הפך לסטנדרט בצילום מסחרי וחובבני אולם השימוש בצילום שחור-לבן נמשך מטעמים אמנותיים או להשגת אפקטים שאי אפשר להשיגם בצילום צבע. עיתונים רבים וחומרים מודפסים אחרים מודפסים בשחור-לבן עד היום. לרוב, עמודי הצבע מוגבלים לדף השער ולעמודים בולטים בעיתון, ושאר העמודים בעיתון מודפסים בשחור-לבן כדי לחסוך בעלויות. סרטי הקולנוע והסרטים המצוירים נוצרו בתחילה בשחור-לבן. רק מאמצע המאה העשרים הפך צילום בצבע לסטנדרט. אף על פי כן, גם כיום נעשה לעיתים שימוש בסרטי שחור-לבן בקולנוע מטעמים אמנותיים (לדוגמה, בסרטים "רשימת שינדלר" (1993) ו"עיר החטאים" (2005). בתחילה היו שידורי הטלוויזיה בישראל בשחור-לבן. שידורי הטלוויזיה בצבע הפכו לסטנדרט בתחילת שנות השמונים. אורי קליין, האם הקולנוע עומד להפוך את המציאות בחזרה לשחור-לבן?, באתר הארץ, 7 בפברואר 2019 ערך זה הוא קצרמר בנושא אמנות. אתם מוזמנים לתרום לוויקיפדיה ולהרחיב אותו.
ויליאם הורסט ריס

ויליאם הורסט ריס (באנגלית: William Hurst Rees‏; 12 באפריל 1917 – 6 בינואר 2004) היה שמאי מקרקעין בריטי חשוב וחבר בית הדין הבריטי למקרקעין משנת 1973 ועד יציאתו לגמלאות בשנת 1989. ריס היה היוזם והעורך של חמש המהדורות הראשונות של Valuation: Principles into Practice (אנגלית: "שמאות: מעיקרון למעשה"), המדריך המוביל בתחום הפרקטיקה השמאית בבריטניה. ריס נולד בבושי, הרטפורדשייר שבמזרח אנגליה. את ניסיונו המעשי החל לצבור בחברת סאלטר, רקס ושות', כאשר באותה תקופה למד ניהול נכסים (שמאות) ב-College of Estate Management בלונדון, בית הספר הגבוה המוביל באנגליה למקצועות הנדל"ן. בזמן מלחמת העולם השנייה התגייס לחיל התותחנים המלכותי ובהמשך שובץ כקצין בהנדסה קרבית. בזמן הפלישה לנורמנדי היה אחראי להצבת טנקי דמה לשם הטעיית האויב. בסוף המלחמה השתחרר בדרגת רב-סרן. לאחר המלחמה שימש ריס מרצה במכללה לניהול נכסים (College of Estate Management), ובין השנים 1948–1951 כיהן כדיקן המחלקה לשמאות במוסד. בשנת 1949 חיבר יחד עם דייוויד לורנס והרולד מיי את המהדורה השנייה של הספר Modern Methods of Valuation (אנגלית: "שיטות מודרניות בשמאות"), ספר יסוד לנושא התאוריה השמאית, ובהמשך ערך את ארבע המהדורות הבאות. בשנת 1951 החל לעבוד בחברת הייעוץ בנדל"ן ריצ'רד אליס (אשר כיום מיוצגת בישראל על ידי מ.א.ן. נכסים) כראש מחלקת השמאות. בתקופה זו ייצג את גב' הרווי בתביעה המשפטית "הרווי נגד קראולי", מקרה אשר הצמיח את המושג "עלויות קראולי". בשנת 1961 נהיה שותף בכיר בחברת טרנר, ראדג' וטרנר, וב-1973 התמנה לשמאי החבר בבית הדין למקרקעין בבריטניה (Lands Tribunal). ריס היה אחראי להחלטות חשובות, בעיקר בתחום ההפקעות. בשנת 1978 יזם את הוצאת המהדורה הראשונה של Valuation: Principles into Practice ושימש עורך חמש המהדורות הראשונות. ניל קרוסבי Hayward, Richard (ed), Valuation: Principles into Practice (6th edition), EG Books, London, 2008
ביתניה

האם התכוונתם ל... ביתניה עילית – התיישבות אנשי השומר הצעיר ליד הכנרת ביתניה תחתית – חווה חקלאית בתקופת היישוב בעמק הירדן בית עניה – ישוב יהודי מימי בית שני המזוהה כיום עם אלעיזריה בית עברה – מקום טבילתו של ישו בידי יוחנן המטביל, נודע גם בשם בית עניה מעבר לירדן ביתיניה – חבל ארץ באסיה הקטנה
השרון (פירושונים)

האם התכוונתם ל... השרון – חבל ארץ בישראל נפת השרון – נפה במחוז המרכז במדינת ישראל, החופפת לחלק מאזור השרון בית חולים גולדה השרון – בית חולים במרכז פתח תקווה המהווה חלק מהמרכז הרפואי רבין קבוצת השרון – קבוצה שהתיישבה ברמת דוד ומאוחר יותר הייתה בין מייסדי קיבוץ יפעת שרון
צילום בצבע

צילום בצבע הוא צילום אשר משתמש במדיה שמסוגלת להציג צבעים המופקים באופן כימי במהלך שלב עיבוד התמונה. זאת לעומת צילום שחור-לבן אשר משתמש במדיה המסוגלת להציג גוונים של אפור בלבד. בשנת 1855 פיתח ג'יימס קלרק מקסוול בסיס תאורטי לצילום בצבע והחל לראשונה לבצע ניסויים בפיתוח תמונות צבע. בשנת 1861 פותח התצלום הצבעוני הראשון אשר הציג סרט קישוט צבעוני. בשנת 1903 רשמו האחים לומייר פטנט על צילום צבעוני בצבעים טבעיים, שנקרא "אוטוכרום לומייר" אשר הופץ באופן מסחרי בשנת 1907. בשנת 2012 נתגלה הסרט המוקדם ביותר שצולם בצבע. הסרט מתוארך לשנים 1901 או 1902, ובכך הוא מקדים בשש שנים לפחות את הסרט שהיה ידוע עד אז. הוא צולם על ידי חלוץ הצילום אדוארד טרנר, שמת בחטף בשנת 1903, בגיל 29 בלבד. כארבע שנים לפני כן, הוא פרץ דרך בתחום הקולנוע, כאשר במימון של יזמי הקולנוע פרדריק לי וצ'ארלס אורבן, צילם את הסרט הראשון בצבע. סרט הצילום הצבעוני המודרני הראשון, הקודכרום הוצג לראשונה ב-1935. צילום סרט טארטן שחור-לבן צילומי צבע מקוריים ממלחמת העולם הראשונה צילום צבעוני, דף שער בספרייה הלאומית The emergence of color photography, Google Arts & Culture, 2019 ליטל לוין, נחשף הסרט הראשון בעולם שצולם בצבע, באתר הארץ, 27 בספטמבר 2012 ערך זה הוא קצרמר בנושא טכנולוגיה. אתם מוזמנים לתרום לוויקיפדיה ולהרחיב אותו.
אולימפיאדת השחמט 1931

אולימפיאדת השחמט הרביעית אורגנה על ידי פיד"ה וכללה תחרות פתוחה, תחרות לנשים ומספר אירועים נוספים לקידום השחמט. היא התקיימה בפראג בין 11 ביולי ל-26 ביולי 1931. הלוח הראשון מדליית זהב - אלכסנדר אלכין (צרפת) עם תוצאה 13.5 מ-18 (75%) מדליית כסף - יפים בוגוליובוב (גרמניה) עם תוצאה 12.5 מ-17 (73.5%) מדליית ארד - יצחק קשדן (ארצות הברית) עם תוצאה 12 מ-17 (70.6%) הלוח השני מדליית זהב - יסטה סטולץ (שוודיה) עם תוצאה 13.5 מ-18 (75%) מדליית כסף - סבלי טרטקובר (פולין) עם תוצאה 13.5 מ-18 (75%) מדליית ארד - לאיוש שטיינר (הונגריה) עם תוצאה 12 מ-17 (70.6%) הלוח השלישי מדליית זהב - ולדימיר פטרוב (לטביה) עם תוצאה 11.5 מ-16 (71.9%) מדליית כסף - ג'ורג' אלן תומאס (אנגליה) עם תוצאה 12.5 מ-18 (69.4%) מדליית ארד - יוסף רג'פיר (צ'כוסלובקיה) עם תוצאה 11 מ-16 (68.8%) הלוח הרביעי מדליית זהב - אלברט בקר (אוסטריה) עם תוצאה 10.5 מ-14 (75%) מדליית כסף - וסיה פירץ (יוגוסלביה) עם תוצאה 12.5 מ-17 (73.5%) מדליית ארד - קורט ריכטר (גרמניה) עם תוצאה 10.5 מ-15 (70%) לוח עתודה מדליית זהב - קארל סקליצ'קה (צ'כוסלובקיה) עם תוצאה 10.5 מ-14 (75%) מדליית כסף - הרמן שטיינר (ארצות הברית) עם תוצאה 8.5 מ-12 (70.8%) מדליית ארד - וולפגנג חזנפוס (לטביה) עם תוצאה 7.5 מ-11 (68.2%) מדיה וקבצים בנושא אולימפיאדת השחמט 1931 בוויקישיתוף מידע על התחרות, באתר אולימפבייס (באנגלית)
SVD

האם התכוונתם ל... פירוק לערכים סינגולריים (Singular value decomposition - SVD) - באלגברה ליניארית, שיטת פירוק של מטריצה מרוכבת או ממשית, שלה שימושים רבים בעיבוד אותות ובסטטיסטיקה. רובה צלפים דרגונוב – רובה צלפים רוסי חצי-אוטומטי (Снайперская винтовка Драгунова, "סנייפרסקייה וינטובקה דרגונובה" ובקיצור SVD או СВД)
M24

M24 (מ-Messier 24, נקרא גם שדה הכוכבים של קשת) הוא אזור עשיר בכוכבים בקבוצת הכוכבים קשת. זהו איננו גרם שמים עמוק אלא אזור נקי יחסית מחומר בין-כוכבי, שמאפשר צפייה דרך זרוע קשת של שביל החלב בכיוון מרכז הגלקסיה. העדרו של אבק החוסם את אור הכוכבים מאפשר לצפות בשדה כוכבים עשיר במיוחד. שארל מסיה זיהה את שדה הכוכבים ב-20 ביוני 1764 ותיאר אותו בקטלוג מסיה כ"ערפילית גדולה בקוטר של כ-מעלה וחצי ובה מספר כוכבים בדרגות בהירות נראית שונות". ויליאם הרשל ציין בשנת 1783 כי מדובר במספר גדול של כוכבים וג'ון הרשל כתב בשנת 1830 כי מדובר באזור מרוכז במיוחד של שביל החלב המכיל כוכבים בדרגות בהירות 14-15, במספר דומה לצביר כדורי. בהירותו של שדה הכוכבים היא מדרגה 4.6 וניתן להבחין בו בעין לא מצוידת בתנאי תצפית טובים. באמצעות משקפת ניתן כבר להבחין שמדובר בשדה כוכבים עשיר וצפוף. שדה הכוכבים נמצא כ-2.5 מעלות מצפון לכוכב μ (מו) בקשת, באמצע הקו המחבר בינו ובין ערפילית אומגה. כאמור, M24 איננו גרם שמים עמוק אלא מעין "חלון" בין ענני האבק והגז של דיסקת הגלקסיה, שמאפשר לראות למרחק גדול יחסית. בדומה לרוב הכוכבים וגרמי השמים שמסביב ל-M24, כוכבי השדה הם חלק מזרוע קשת של שביל החלב. העדרם של אבק וגז לאורך קו הראייה מאפשר לראות את כוכבי הזרוע לעומק של כ-6,000 שנות אור, בעוד שבדרך כלל בתוך זרוע של הגלקסיה, קו הראייה יפגוש בענן אבק שיחסום את שדה הראיה תוך 500-1000 שנות אור בלבד, ויאפשר לראות רק את הכוכבים הקרובים יותר. בתוך שדה הכוכבים ומסביבו נמצאים מספר גרמי שמים עמוקים. ניתן לראותם באמצעות טלסקופ בלבד: NGC 6603 הוא צביר פתוח הנמצא בחזית שדה הכוכבים ומכיל כ-30 כוכבים ברדיוס של כ-14 שנות אור. NGC 6567 היא ערפילית פלנטרית בשוליו המערביים של שדה הכוכבים. בהירותה היא מדרגה 12 והיא נמצאת פחות ממחצית המרחק אל שדה הכוכבים. Barnard 92 ו-Barnard 93 הן שתי ערפיליות בליעה סמוכות בחלקו הצפוני של שדה הכוכבים. M18 נמצא כחצי מעלה מצפון לשדה הכוכבים. NGC 6595 הוא צביר פתוח הנמצא כמעלה מדרום לשדה הכוכבים. הצביר מוקף בערפילית ההחזרה NGC 6590 וכ-6 דקות קשת מצפון מערב לו נמצאת ערפילית החזרה נוספת, NGC 6589. למעשה ברדיוס של 7 מעלות מסביב ל-M24 נמצאים עוד 9 עצמי מסיה (M16, M17, M18, M20, M21, M22, M23, M25 ו-M8). מדיה וקבצים בנושא M24 בוויקישיתוף M24 בקטלוג מסיה באתר SEDS. M24, בבסיס הנתונים SIMBAD לגרמי שמיים אסטרונומיים
שחור לבן (פירושונים)

האם התכוונתם ל... הצירוף "שחור לבן" עשוי להתייחס למספר פירושים: צילום שחור-לבן – מונח המשמש בתחום הקולנוע והצילום לתיאור טכנולוגיה חזותית שבה מורכבת התמונה מווריאציות שונות של בהירות ולא של צבע טלוויזיה שחור לבן – מקלט טלוויזיה מיושן שמראה את כל השידורים בלא צבע סריקת מסמכים בשחור-לבן – בניגוד לצילום שחור-לבן, סריקת מסמכים בשחור-לבן היא טכניקה שאינה מאפשרת קבלת צבע אפור. בטכניקה זו כל נקודה על הדף יכולה להיות או שחורה או לבנה. ניתן לסרוק מסמכים גם ב-"סקלה אפורה" ובצבע. תפיסת עולם בשחור לבן - יכולת להגיע רק למסקנות קיצוניות ובלתי מתפשרות, ללא תחום אפור "שחור על גבי לבן" – ביטוי שמשמעו "כתוב באופן הברור ביותר" כן לא שחור לבן – משחק מיומנות דיבור
ג'יימס שרמן

ג'יימס סקולקרפט שרמן (באנגלית: James Schoolcraft Sherman;‏ 24 באוקטובר 1855 - 30 באוקטובר 1912), היה סגן נשיא ארצות הברית בתקופת כהונתו של הנשיא ויליאם הווארד טאפט. קודם לתפקיד זה כיהן כחבר בית הנבחרים של ארצות הברית מטעם ניו יורק וכראש עירייה. שרמן נולד ביוטיקה שבניו יורק, בנם של העסקן הפוליטי ריצ'רד שרמן ומרי לבית שרמן. הוא התחנך בבתי ספר פרטיים ובשנת 1878 סיים לימודים בקולג' המילטון. לאחר מכן הוא למד משפטים ובשנת 1880 הוסמך לעריכת דין. שרמן עסק בתחום כשכיר בעיר הולדתו, לצד כהונתו כנשיא חברת ההשקעות "Utica Trust & Deposit Co." ‏ וחברת "New Hartford Canning Co."‏. בשנת 1884 נבחר שרמן לראש עיריית יוטיקה ובשנים 1887–1891 הוא כיהן בבית הנבחרים של ארצות הברית. בשנת 1891 הוא הפסיד בהתמודדותו מחדש לתפקיד, אך הוא שב לכהן בבית הנבחרים בשנת 1893 וכהונתו נמשכה עד ל-1909. שנים ספורות כיהן שרמן כיו"ר הוועדה לטיפול בענייני האינדיאנים. בשנת 1898 הוא היה בין המועמדים לתפקיד יו"ר בית הנבחרים, אך בחר לקבל על עצמו מינוי מטעם נשיא ארצות הברית ויליאם מקינלי וכיהן בתפקיד בכיר בנמל ניו יורק. בתפקיד זה הוא החזיק זמן קצר בלבד לאור מחאת התושבים במחוז בחירתו. בשנת 1908 התמודד שרמן לתפקיד סגן נשיא ארצות הברית מטעם המפלגה הרפובליקנית, תחת המועמד לנשיאות ויליאם הווארד טאפט. הוא כיהן בתפקידו בשנים 1909–1912 והציג מועמדותו לכהונה נוספת, אך נפטר ימים ספורים טרם יום הבחירות. מדיה וקבצים בנושא ג'יימס שרמן בוויקישיתוף ג'יימס שרמן, באתר המדריך הביוגרפי של הקונגרס של ארצות הברית (באנגלית) ג'יימס שרמן, באתר "Find a Grave" (באנגלית) ג'יימס שרמן, באתר אנציקלופדיה בריטניקה (באנגלית)
אדוארד השני

האם התכוונתם ל... אדוארד השני, מלך אנגליה (1284-1327) אדוארד השני (מחזה) – מחזה מאת כריסטופר מרלו משנת 1592 אדוארד השני (סרט) – סרט מאת דרק ג'רמן משנת 1991 אדוארד השני (באלט) – בלט משנת 1995 Edward II (להקה) אדוארד השני (אופרה) – אופרה בשפה הגרמנית משנת 2017
הנרי ג'ורג' לידל

הנרי ג'ורג' לידל (באנגלית: Henry George Liddell;‏ 6 בפברואר 1811 - 18 בינואר 1898) היה בלשן שהתמחה ביוונית עתיקה, מילונאי, היסטוריון וכומר אנגליקני אנגלי, פרופסור ללימודים קלאסיים באוניברסיטת אוקספורד, ומחבר (במשותף עם רוברט סקוט (אנ') של המילון ליוונית עתיקה, הידוע בשם "לידל-סקוט". לידל נולד למשפחת אצולה בריטית. הוא למד בבית הספר הפרטי צ'רטרהאוס, ולאחר מכן באוניברסיטת אוקספורד (בקולג' קרייסט צ'רץ'). לאחר שסיים את לימודיו בהצטיינות החל לשמש עוזר הוראה באוניברסיטה זו. לידל עמד בראש קולג' קרייסט צ'רץ' בין השנים 1891–1855, ושימש כ-וייס צ'נסלור (מנהל כללי) של אוניברסיטת אוקספורד בין השנים 1874-1870. בשנת 1857 הופיע ספרו "היסטוריה של רומא". בשנת 1846 נישא ללורינה ריב. לזוג נולדו עשרה ילדים. על אחת מבנותיו, אליס לידל, ייסד לואיס קרול את דמותה של אליס בספרו הרפתקאות אליס בארץ הפלאות. לידל ידוע בעיקר בשל חיבורו המונומנטלי, שאותו כתב יחד עם עמיתו רוברט סקוט, "לקסיקון אנגלי יווני". מאז יצא לאור משמש המילון כספר היעץ העיקרי בתחום הלקסיקוגרפיה של היוונית העתיקה. מדיה וקבצים בנושא הנרי ג'ורג' לידל בוויקישיתוף הנרי ג'ורג' לידל, באתר אנציקלופדיה בריטניקה (באנגלית) הנרי ג'ורג' לידל, באתר "Find a Grave" (באנגלית)
צ'ארלס וורן פיירבנקס

צ'ארלס וורן פיירבנקס (באנגלית: Charles Warren Fairbanks) ‏ (11 במאי 1852 - 4 ביוני 1918) היה סגן נשיא ארצות הברית בתקופת כהונתו של הנשיא תאודור רוזוולט. קודם לתפקיד זה הוא כיהן כסנאטור מטעם אינדיאנה. פיירבנקס נולד באוהיו, צאצאו של אוליבר קרומוול ובן למשפחה שהיגרה לאמריקה בשנת 1632. אביו בנה עגלות כרכרה ובשנות ילדותו נהגו להסתתר בביתם עבדים במנוסה. הוא למד בבתי ספר מקומיים ועבד בחקלאות עד לראשית לימודיו האקדמאים, שאותם סיים בשנת 1872 ובמהלכם שימש כחבר מערכת העיתון של האוניברסיטה. בתום לימודיו עבד פיירבנקס עבור סוכנות הידיעות "Associated Press" והיה שליח הסוכנות לפיטסבורג שבפנסילבניה. הוא סיקר את מערכת הבחירות לנשיאות ארצות הברית בשנת 1872, ולאחריה עבר לקליבלנד שבאוהיו ולמד משפטים. לאחר הסמכתו לעריכת דין, בשנת 1874, עבר פיירבנקס להתגורר באינדיאנפוליס שבאינדיאנה. תחילה הוא עבד כמנהל חברת הרכבות "Indianapolis, Bloomington and Western Railroad" ולאחר מכן, בסיוע היזם ג'יי גולד, היה ליזם ופעל לפיתוח מסילות הרכבת באזור. בשנת 1888 ביקש ולטר גרשם את סיועו של פיירבנקס בקבלת מינוי המפלגה הרפובליקנית לשמש כמועמדה לנשיאות ארצות הברית. פעילות זו הייתה ראשית פעילותו הפוליטית של פיירבנקס, שהתמודד בשנת 1893 לסנאט של ארצות הברית. התמודדות זו לא צלחה, אך בשנת 1896 הוא נבחר וכיהן כסנאטור במשך שמונה שנים. פיירבנקס היה מקורב לנשיא ויליאם מקינלי וייעץ לו במהלך המלחמה הספרדית-אמריקאית. כמו כן, הוא שימש יו"ר הוועדה לענייני הגירה ויו"ר הוועדה לענייני רכוש ציבורי. בשנת 1898 מונה לוועדה המשותפת לארצות הברית ולבריטניה לדיון בנושאים הקשורים בקנדה. בשנים 1905–1909 כיהן פיירבנקס כסגן נשיא ארצות הברית תחת הנשיא תאודור רוזוולט. בתום כהונתו של רוזוולט, בחר הנשיא שלא לתמוך במועמדותו של פיירבנקס לרשת את מקומו. הוא חזר לעסוק בעריכת דין ונותר מעורב בענייני המפלגה הרפובליקנית, כאשר בשנת 1916 הוא ביקש לשמש מועמדה לנשיאות. מועמדותו כשלה, אך פיירבנקס נבחר למועמד לסגן הנשיא והתמודד לצדו של צ'ארלס אוונס יוז. לאחר כישלונם הוא שב לאינדיאנפוליס ועסק במשפטים. מדיה וקבצים בנושא צ'ארלס וורן פיירבנקס בוויקישיתוף צ'ארלס וורן פיירבנקס, באתר המדריך הביוגרפי של הקונגרס של ארצות הברית (באנגלית) צ'ארלס וורן פיירבנקס, באתר "Find a Grave" (באנגלית) צ'ארלס וורן פיירבנקס, באתר אנציקלופדיה בריטניקה (באנגלית)
Free For All

Free For All (בתרגום לעברית: חופש לכולם) הוא אלבום שהוקלט בפברואר 1964 על ידי שליחי הג'אז. האלבום נחשב לאחת מנקודות השיא בקריירה של ארט בלייקי. האלבום מכיל לחנים מקוריים, ארבעה בסך הכול, שניים מהם של ויין שורטר, ומציגים את מיטב היצירה שלו. זהו אחד האלבומים האהודים ביותר של שליחי הג'אז בכלל. מאפיין חשוב נוסף של האלבום הוא הנגינה העוצמתית במיוחד של המוביל, ארט בלייקי, שבה הוא ממשיך ומפתח את התפיסות הקצביות המורכבות שלו לרמות חדשות. Free For All - 11:04 Hammer Head - 7:47 The Core - 9:24 Pensativa - 8:19 ארט בלייקי - תופים ויין שורטר - סקסופון טנור פרדי האברד - חצוצרה קרטיס פולר - טרומבון סידר ולטון - פסנתר רגי וורקמן - קונטרבס מידע על האלבום Free For All באתר MusicBrainz האלבום Free For All באתר Discogs
ערבזיים

עַרְבָּזִיִּים (שם מדעי: Gentianaceae) הם משפחת צמחים בעלי פרחים שתפוצתם כלל עולמית ובעיקר באקלים ממוזג. במשפחה כ-87 סוגים ולמעלה מ-1500 מינים. המשפחה מיוצגת בישראל על ידי 5 מינים: ארבעה מהסוג ערבז ואחד מהסוג חוורית (כלורה). סוגים בולטים הם גנציאנה (gentiana) וגנציאנלה (gentianella), הנפוצים בכל האזורים האלפיניים בעולם. בתוך הסוגים הנ"ל ישנם מינים המתאפיינים בפריחה כחולה עמוקה שופעת שנקרא גנציאן. בישראל לא נתגלו מינים של גנציאנה אך בארצות השכנות לה טורקיה וסוריה נתגלו מספר מינים על פסגות ההרים הגבוהים (כמו Gentiana olivieri בסוריה ו-Gentiana verna בהרי טורקיה והקווקז). מדיה וקבצים בנושא ערבזיים בוויקישיתוף ערבזיים, באתר ITIS (באנגלית) ערבזיים, באתר NCBI (באנגלית) ערבזיים, באתר האנציקלופדיה של החיים (באנגלית) ערבזיים, באתר Tropicos (באנגלית) ערבזיים, באתר GBIF (באנגלית) ערבזיים, באתר IPNI (באנגלית) ערבזיים, באתר אנציקלופדיה בריטניקה (באנגלית) ערך זה הוא קצרמר בנושא בוטניקה. אתם מוזמנים לתרום לוויקיפדיה ולהרחיב אותו.